पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के दौरान राज्य सरकार की मोक्ष कलश योजना के तहत चलाई गई अस्थि मोक्ष बसों के फिर संचालन अनुमति दी गई है। इसमें मृतक के अस्थि कलश को उसके 2 परिजन निशुल्क रोडवेज बसों में हरिद्वार विसर्जित करने की सुविधा दी गई है। व्यापार महासंघ की ओर से 5 महीनों में बारां जिले से हरिद्वार गई 92 बसों में भोजन, अल्पाहार, पानी उपलब्ध करवाया जाकर हजारों व्यक्तियों को मदद की थी। वर्तमान में कोरोना महामारी के कारण बडी संख्या में हो रही मौतों के बाद अस्थि कलशों को गंगा में विसर्जित करने में परिवारजनों को समस्या का सामना करना पड़ रहा था।
इस समस्या से खान एवं गोपालन मंत्री प्रमोद जैन भाया, बारां-अटरू विधायक पानाचंद मेघवाल को व्यापार महासंघ अध्यक्ष ललितमोहन खंडेलवाल ने बुधवार सुबह ही अवगत करवाया। इस पर दोनों नेताओं की ओर से मुख्यमंत्री अशोक गहलोत से बात करने के बाद बुधवार से ही रोडवेज की नियमित एक्सप्रेस बस में हरिद्वार जाने व आने के लिए मोक्ष कलश के साथ दो यात्रियों को निःशुल्क यात्रा की अनुमति जारी की है।
राजस्थान रोडवेज की ओर से सभी जिला मुख्यालय से हरिद्वार के लिए एक्सप्रेस बस सेवा संचालित की जाती है। इसके लिए राजस्थान राज्य पथ परिवहन निगम की ओर से ऑनलाइन पंजीयन किया जा सकेगा। निशुल्क यात्रा के लिए पंजीयन के समय मृतक का पूर्ण विवरणदेना अनिवार्य होगा तथा इससे संबंधित दस्तावेजों की प्रतियां साथ रखनी होगी। खंडेलवाल ने बताया कि देवस्थान विभाग की गाइडलाइन के अनुसार राज्य सरकार के निर्देशानुसार अब सरकारी कर्मचारी और आयकर दाता इस सेवा के लिए अधिकृत नहीं होंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn